Diospyros

makassaribenholt (D. celebica)
 Diospyros crassiflora
 svartsapote (D. digyna)
 Diospyros ebenum
 kakiplomme (D. kaki)
 daddelplomme (D. lotus)
 Diospyros virginiana 

Diospyros er en slekt med busker og trær i ibenholtfamilien.

De kan være både løvfellende og eviggrønne. Bladene er læraktige og lansettformede til ovale. Blomstene er som regel enkjønnede, og trærne er særbu med hann- og hunnblomster på ulike trær. Det finnes også sambu trær med begge typer blomster, trær med tvekjønnede blomster og trær som skifter kjønn fra år til år. Hunnblomstene sitter enkeltvis, og hannblomstene sitter 2–15 sammen i en kvast. Frukten er et gult, oransje, rødt, purpur, brunt eller svart bær, som kan være saftig eller trevlete.

De over 500 artene er utbredt i alle tropiske strøk, men det finnes også noen i tempererte områder, som Øst-Asia og østlige Nord-Amerika. Noen arter er ettertraktet for den mørke kjerneveden, som gir det verdifulle trevirket ibenholt, mens andre dyrkes på grunn av fruktene, for eksempel kaki.

Litteratur

Eksterne lenker 
 

Ibenholtfamilien